РАЙОННА ИЗБИРАТЕЛНА КОМИСИЯ ТЪРГОВИЩЕ

ЗА ИЗБОРИТЕ ЗА НАРОДНИ ПРЕДСТАВИТЕЛИ НА 2 ОКТОМВРИ 2022Г.

ПРОТОКОЛ №20

# Днес, 02.10.2022г. в гр. Търговище, в 9,20 часа започва заседание на Районна избирателна комисия – Търговище, в състав:

ПРЕДСЕДАТЕЛ: Диана Йорданова Игнатова

ЗАМ.-ПРЕДСЕДАТЕЛ: Людмил Ивов Иванов

Тодор Костадинов Тодоров

СЕКРЕТАР: Дениз Мустафов Хюсниев

ЧЛЕНОВЕ: Анелия Райкова Александрова

Николай Милчев Златков

Силвия Пеева Стоянова

Десислава Руменова Стойкова

Маринела Павлова Първанова

Неслихан Кямилова Хамидова

Ивалина Вескова Господинова

Дориана Георгиева Иларионова

Елена Николаева Дечева

Присъстват: Диана Игнатова, Дениз Хюсниев, Тодор Тодоров, Анелия Александрова, Силвия Стоянова, Маринела Първанова, Елена Дечева, Ивалина Господинова, Неслихан Хамидова, Людмил Иванов, Десислава Стойкова, Николай Златков, Дориана Иларионова

Отсъства: няма

Налице е изискуемият от чл.70, ал.3 от ИК кворум и комисията може да започне своята работа.

След обсъждане, РИК Търговище прие

**РЕШЕНИЕ №127/02.10.2022г.**

Относно: Замени в СИК на територията на 28ми избирателен район - Търговищки

Поради внезапни здравословни проблеми, следва да се допуснат замени на членове от поименните състави на СИК на територията на 28 изборен район – Търговищки, при спазване правилата и разпоредбите на ИК.

На основание чл.72, ал.1,т.1, т.4 и т.5 от ИК, РИК Търговище

**Р Е Ш И**

* В СИК283500070 освобождава Цветалина Валентинова Иванова и назначава Деница Георгиева Петкова.
* В СИК 282200039 освобождава Александър Ненов Борисов и назначава Гюлджан Исмаилова Мехмедова.
* В СИК 282200041 освобождава Илиян Сашев Илиев и назначава Галин Иванов Найденов.
* В СИК 282200012 освобождава Ерджан Исмаилов Хюсеинов и назначава Божидар Славчев Михайлов.
* В СИК 280200030 освобождава Бойка Стефанова Василева и назначава Станислав Христов Златев.

Анулира издадените удостоверения и издава нови.

Решението подлежи на оспорване в 3дневен срок пред ЦИК.

…

Заседанието продължи в присъствието на : Диана Игнатова, Людмил Иванов, Тодор Тодоров, Анелия Александрова, Силвия Стоянова, Десислава Стойкова, Маринела Първанова/7/

Със 7 гласа“за“, РИК Търговище прие

**РЕШЕНИЕ №128/02.10.2022г.**

Относно:Преустановяване на гласуването със СУЕМГ в секция 283500072 в 28ми избирателен район – Търговищки и преминаване към гласуване с хартиени бюлетини

В РИК Търговище постъпиха Приложение 4 и 5 от СИК 203500072 в 28 изборен район – Търговищки относно обстоятелството, че в 8.30ч.е спряло работа СУЕМГ, уведомен е техника на „СИЕЛА НОРМА“, съставен е протокол – Приложение 4 и Приложение 5, поради невъзможност да се отстрани повредата поради следните причини: нефункциониращ нож на принтера. РИК Търговище незабавно информира ЦИК, изпрати копия от горепосочените приложения и след фактическо съгласуване, на основание гореизложеното, на основание чл.72, ал.1, т.1 от ИК, в съответствие с указанията на ЦИК, РИК Търговище

**Р Е Ш И**

Да се преустанови гласуването със СУЕМГ в секция 283500072 поради наличие на предпоставките по чл.269 от ИК и да се премине към гласуване с хартиени бюлетини.

Упълномощава Тодор Тодоров – член на РИК Търговище да предаде необходимите изборни книжа на СИК 283500072 за продължаване на тяхната дейност и да приеме предадените такива от секционната избирателна комисия.

Решението да се изпрати незабавно на ЦИК.

Решението подлежи на оспорване в 3дневен срок пред ЦИК.

….

Заседанието продължи, в присъствието на Диана Игнатова, Людмил Иванов, Дениз Хюсниев, Десислава Стойкова, Силвия Стоянова, Дориана Иларионова, Неслихан Хамидова, Анелия Александрова, Маринела Първанова.

С 9 гласа „ЗА“, РИК Търговище прие

**РЕШЕНИЕ №129/02.10.2022г.**

Относно: Сигнал с вх.№ 302/02.10.2022 г., препратен по компетентност от ЦИК

С вх.№ 302/02.10.2022 г. в РИК Търговище постъпи сигнал от К.П, препратен по компетентност от ЦИК. В сигнала се съдържат оплаквания относно агитация от страна на кмета на с. Пробуда, общ. Търговище пред изборното помещение в населеното място. Според сигнала агитацията се осъществява за ПП „Движение за права и свободи“. Извършена бе проверка, като член на РИК-Търговище от друга политическа партия/коалиция проведе телефонен разговор с председателя и секретаря на посочената секция, при който се установило, че действително кметът на с. Пробуда, общ. Търговище е видян от член на СИК да води разговори с други лица, на разстояние от десетина-петнадесет метра от изборната секция, не им е известно темата на разговора, но към момента на извършване на проверката кмета вече не е бил там, дори и на това място, където се е намирал преди. Споделят, че на тях не им е известно да е водена агитация пред изборната секция от негова страна. На основание гореизложеното, на основание чл.72, ал.1, т.20 от ИК, РИК Търговище

**Р Е Ш И**

По сигнал с вх.№ 302/02.10.2022 г. не е установено нарушение на ИК.

Решението подлежи на оспорване в 3дневен срок пред ЦИК.

…

Заседанието продължи в 1.10ч., на 03.10.2022г.

С 13 гласа „ЗА“, РИК Търговище прие

**РЕШЕНИЕ №130/03.10.2022г.**

Относно: Предоставяне на Приложение № 84-НС – кр и чернова към него на СИК 283500058

В ИП на РИК е установено и е издаден констативен протокол относно невъзможност да се разчете флаш паметта на СУЕМГ на СИК 283500058, поради което и в съответствие с Методическите указания на ЦИК, следва тримата представители на СИК, заедно с РИК да извършат преброяване на контролните разписки и да попълнят протокол - Приложение 84-НС – кр, който да получат на място от РИК.

На основание гореизложеното и чл.71, ал.1, т.1 от ИК, РИК Търговище

**Р Е Ш И**

Упълномощава Диана Игнатова – за член на РИК Търговище, който да предаде на СИК 283500058 Приложение 84-НС-кр, чернова към него и да подпише приемопредавателен протокол.

Тримата членове на СИК 283500058, заедно с РИК, да извършат преброяване на контролните разписки и да попълнят предоставения протокол и черновата към него.

Решението подлежи на оспорване в 3дневен срок пред ЦИК.

Закривам заседанието.

ПРЕДСЕДАТЕЛ:

Диана Игнатова

СЕКРЕТАР:

Дениз Хюсниев